b'\n_START_ARTICLE_\nViktor Julius von Wright\n_START_PARAGRAPH_\nViktor Julius von Wright (5. elokuuta 1856 Kuopio \xe2\x80\x93 16. toukokuuta 1934 Helsinki) oli suomalainen huonekalutehtailija Kuopiosta. H\xc3\xa4n oli tunnettu sosiaaliliberaali ja oli vuonna 1883 mukana perustamassa Helsingin ty\xc3\xb6v\xc3\xa4enyhdistyst\xc3\xa4, jonka ensimm\xc3\xa4isen\xc3\xa4 puheenjohtajana h\xc3\xa4n toimi vuoteen 1896. H\xc3\xa4n pyrki toiminnallaan edist\xc3\xa4m\xc3\xa4\xc3\xa4n ty\xc3\xb6v\xc3\xa4est\xc3\xb6n olosuhteita ja siten patoamaan heid\xc3\xa4n radikalisoitumistaan sosialistisiin yhdistyksiin. H\xc3\xa4nen toimintansa vuoksi Suomen ty\xc3\xb6v\xc3\xa4enliikkeen alkuvaihetta nimitet\xc3\xa4\xc3\xa4n wrightil\xc3\xa4iseksi ty\xc3\xb6v\xc3\xa4enliikkeeksi. von Wright toimitti vuosina 1886\xe2\x80\x931889 muun muassa Uuden Suomettaren liitteen\xc3\xa4 ilmestynytt\xc3\xa4 Arbetaren\xe2\x80\x93Ty\xc3\xb6mies -lehte\xc3\xa4. Ammattiliittojen syntyminen vei suosiota wrightil\xc3\xa4isilt\xc3\xa4 ty\xc3\xb6v\xc3\xa4enyhdistyksilt\xc3\xa4. Viktor von Wright oli aateliss\xc3\xa4\xc3\xa4dyn edustaja s\xc3\xa4\xc3\xa4tyvaltiop\xc3\xa4ivill\xc3\xa4 vuosina 1882\xe2\x80\x931904._NEWLINE_Viktor von Wright oli my\xc3\xb6s Helsingin K\xc3\xa4sity\xc3\xb6- ja Teollisuusyhdistyksen pitk\xc3\xa4aikainen puheenjohtaja ja h\xc3\xa4nt\xc3\xa4 kutsutaan joskus \xe2\x80\x9dSuomen k\xc3\xa4sity\xc3\xb6l\xc3\xa4isten is\xc3\xa4ksi\xe2\x80\x9d. Ammatillista osaamista edist\xc3\xa4v\xc3\xa4 Mestarikiltaneuvosto ry on perustanut V. J. von Wrightin nime\xc3\xa4 kantavan ritariston tunnustukseksi merkitt\xc3\xa4v\xc3\xa4st\xc3\xa4 toiminnasta korkean osaamisen, k\xc3\xa4dentaitoalan ja/tai k\xc3\xa4si- ja pienteollisuuden hyv\xc3\xa4ksi._NEWLINE_Viktor von Wrightin seti\xc3\xa4 olivat taidemaalarit Ferdinand, Magnus ja Wilhelm von Wright.'